  Майя Бывальцева 14-тӥ пӧсьтолэзьлы Удмуртиын коронавирус инфекциен черлан 46 выль учыръёсты шараязы. Со сярысь элькун кивалтэтлэн «ВКонтакте» мерлыко вотэсысь нимлыко бамаз ивортӥзы. Черламъёс пӧлын Ижкарысь 33 адями, Можга ёросысь – сизьым, Можгаысь – ньыль, Сарапулын – кык мурт. Эшшо кык адями улонысь кошкиз – 50 но 71 аресъем воргоронъёс Туннэ нуналлы элькунын коронавирус инфекциен черлан 1 сюрс 880 учыр лабораториосын зэматэмын. 1 сюрс 361 адями йӧназ, 35 мурт кулӥз. 16 адямилэн али тазалыкез секыт.  Тодэ вайытом, нунал азьвыл 42 адямилэсь висёнэз шараязы вал.  Тегъёс: Тазалык Ижкар висён Удмуртия коронавирус  